דה ויקנד

אייבל מקונן טספיי (באנגלית: Abel Makkonen Tesfaye; נולד ב-16 בפברואר 1990), הידוע בשם הבמה דה ויקנד (The Weeknd), הוא זמר-יוצר ומפיק מוזיקלי קנדי. ב-2010 העלה באופן אנונימי מספר שירים ליוטיוב תחת השם "The Weeknd". במהלך שנת 2011 הוציא שלושה מיקסטייפים שזכו לביקורות חיוביות. ב-2012 הוציא אוסף אולפן בשם Trilogy, המכיל את שירי שלושת המיקסטייפים. האלבום יצא דרך חברות התקליטים ריפבליק רקורדס ו-XO. ב-2013 יצא אלבום הבכורה שלו Kiss Land, שכלל את הסינגלים "Kiss Land" ו-"Live For". אלבומו השני, Beauty Behind the Madness, שהפך לאלבומו הראשון שהגיע למקום הראשון במצעד האלבומים האמריקאי בילבורד 200, כלל בתוכו את הסינגלים "The Hills" ו-"Can't Feel My Face" שהגיעו למקום הראשון במצעד הפזמונים האמריקאי בילבורד הוט 100. בשנת 2019 הוציא את הסינגל "Blinding Lights" מתוך האלבום After Hours, שהגיע אף הוא למקום הראשון בבילבורד הוט 100. אייבל מקונן טספיי נולד בטורונטו שבקנדה, כבן יחיד להורים אתיופים-נוצרים. הוריו היגרו מאתיופיה בשנות ה-80. אביו עזב אותו כשהיה תינוק, ואמו עבדה במספר עבודות כולל סיעוד וקייטרינג. בילדותו האזין למגוון רחב של ז'אנרים, כולל מוזיקת נשמה, היפ הופ, פאנק, אינדי רוק ופוסט-פאנק, והושפע בעיקר ממייקל ג'קסון. מכיוון שאביו נטש אותם ואמו עבדה, סבתו מצד אמו הייתה זו שטיפלה בו וגידלה אותו בילדותו. כתוצאה מכך, הוא מדבר אמהרית שוטפת. סבתו נהגה לקחת אותו להתפלל בכנסייה האתיופית האורתודוקסית. טספיי אמר כי הוא אימץ את שם הבמה "The Weeknd" (בתרגום חופשי: "סוף השבוע") לאחר שנשר מהתיכון בגיל 17 (יצא לחופשת סוף שבוע ומעולם לא חזר): "עזבתי את הבית ושכנעתי את חבר שלי לעשות את אותו הדבר. בסוף שבוע אחד, גררנו מזרנים מהבתים של ההורים שלנו ותקענו אותם בתוך וואן של חברים. מעולם לא חזרנו הביתה". איות השם שונה על מנת למנוע בעיות זכויות יוצרים עם להקה קנדית שכבר משתמשת בשם The Weekend. לאחר שעזב את הבית, שכר דירה ברחוב ספנסר 65 פארדייל שבטורונטו. הזמר חשף כי הבית בו הוא וחבריו נהגו לערוך מסיבות גדולות שכללו המון אלכוהול וסמים כגון מריחואנה וקוקאין, היווה השראה למיקסטייפ הראשון שפרסם, House of Balloons. טספיי ציין שהתחיל לעשן מריחואנה בגיל 11, ולאחר מכן המשיך לסמים קשים יותר כגון קוקאין, אקסטזי ואוקסיקודון. הוא למד בבית ספר בתוכנית שבמהלכה נדרשו התלמידים לדבר צרפתית לאורך כל יום הלימודים, ולכן הוא דובר צרפתית עד היום. בשנת 2011 החל להעלות שירים ליוטיוב בצורה אנונימית תחת השם "The Weeknd" ותחת חברת התקליטים "XO". טספיי הוציא לאור שלושה מיקסטייפים: House of Balloons ,Thursday ו-Echoes of Silence. במהלך אותה התקופה, החל לצבור לעצמו בסיס מעריצים גדול בעיקר בטורונטו. בנובמבר 2012, יצא לאור אלבום אוסף של שלושת המיקסטייפים בשם Trilogy. האלבום זכה לביקורות חיוביות מהמבקרים. ב-10 בספטמבר 2013 הוציא דה ויקנד את אלבום האולפן הראשון שלו, Kiss Land. האלבום הושפע מתרבות המזרח הרחוק וזכה לביקורות חיוביות ממבקרים. בשנת 2015 הוא זכה לפריצה הגדולה ונכנס למיינסטרים העולמי, תחילה כאשר הזמרת אריאנה גרנדה הוציאה את השיר "Love Me Harder" כסינגל בו הוא משתתף. השיר הגיע למקום ה-7 במצעד הבילבורד הוט 100 והפך לשיר הראשון שלו שדורג בעשירייה הפותחת במצעד. מאוחר יותר, שירו "Earned It" יצא כסינגל וכחלק מפסקול הסרט "חמישים גוונים של אפור". השיר הפך במהרה ללהיט והגיע ולמקום ה-3 במצעד הבילבורד הוט 100. במאי 2015 הוציא את הסינגל "The Hills" שהפך ללהיט בהדרגתיות והגיע למקום הראשון במצעד הבילבורד הוט 100. ביוני 2015 יצא הסינגל "Can't Feel My Face" שהפך במיידיות ללהיט ולאחד מהשירים הבולטים מאותה השנה. השיר הגיע למקום הראשון במדינות שונות ובהן ישראל וארצות הברית. ב-28 באוגוסט הוציא את אלבומו השלישי, Beauty Behind the Madness, שהגיע למקום הראשון במצעד הבילבורד 200, ובמצעדים שונים ברחבי העולם. לאחר צאת האלבום, בנובמבר, יצא הסינגל "In the Night", איתו הוא הופיע בתצוגת האופנה של ויקטוריה'ס סיקרט. השיר הגיע למקום ה-12 בארצות הברית ובקנדה. ביוני 2016 הופיע כמופע חימום קבוע באירופה יחד עם הראפר ביג שון בסיבוב ההופעות העולמי של ריהאנה, Anti World Tour. במהלך אותה השנה, התארח גם בשיר "FML" של קניה וסט מתוך אלבומו The Life of Pablo, ובשיר "6 Inch" של ביונסה, מתוך אלבומה Lemonade. ב-21 בספטמבר 2016, חשף דה ויקנד שהוא עובד על אלבום חדש שייקרא Starboy וצפוי לצאת ב-25 בנובמבר. ב-22 בספטמבר 2016, יצא הסינגל הראשון מתוך האלבום שנושא את שם האלבום, בהשתתפות דאפט פאנק. השיר הגיע למקום הראשון במצעד הבילבורד הוט 100 וזכה להצלחה עולמית. ב-29 בספטמבר, יצא הסינגל השני מתוך האלבום, "False Alarm". ב-25 בנובמבר הוציא את האלבום, שהגיע למקום הראשון במצעד הבילבורד 200 ואף הועמד לפרס גראמי לאלבום האורבני הטוב ביותר. ב-30 במרץ 2018 הוציא את המיני-אלבום My Dear Melancholy, שהגיע למקום הראשון במצעדי הבילבורד 200, מצעד האלבומים הבריטי ומצעד האלבומים הקנדי. ב-27 בנובמבר 2019 יצא הסינגל הראשון מתוך אלבומו השישי, "Heartless". יומיים לאחר מכן, יצא הסינגל השני מתוך האלבום, "Blinding Lights". שני השירים היו ללהיטים והגיעו למקום הראשון במצעד הבילבורד הוט 100. ב-13 בפברואר 2020 דה וויקנד העלה סרטון קצר לאינטרנט ובו חשף כי האלבום ייקרא "After Hours". כמה ימים לאחר מכן, יצא הסינגל השלישי מתוכו, "After Hours". האלבום יצא ב-20 במרץ 2020, והגיע למקום הראשון בבילבורד 200, ואף במצעדים שונים ברחבי העולם. באותה השנה, הופיע ברשימה השנתית טיים 100 של מגזין טיים. ב-7 בפברואר 2021 דה ויקנד הוביל את מופע המחצית של אירוע הסופרבול LV. באותה השנה, יצא הרמיקס לשירו, "Save Your Tears", בשיתוף פעולה עם אריאנה גרנדה, שהיה לשיתוף הפעולה השלישי של השניים (לאחר "Love Me Harder" ו-"Off the Table"). השיר היה לשירם השישי של השניים בהתאמה שהגיע למקום הראשון במצעד הבילבורד הוט 100. ב-29 ביוני 2021 נמסר שדה ויקנד יככב בסדרת דרמה של HBO בבימויו של סם לווינסון. טספיי יהיה שותף להפקה ביחד עם לווינסון, ג'וזף אפסטין ורזא פהים. ב-7 בינואר 2022 הוציא את אלבום האולפן החמישי שלו Dawn FM. בשנת 2023 כיכב לצדה של לילי-רוז דפ בסדרת הדרמה "The Idol" (אנ'), אותה אף יצר בשיתוף עם סם לוינסון עבור רשת הטלוויזיה HBO. בספטמבר 2024, דה ויקנד הכריז שהאלבום הבא שלו, והאחרון בטרילוגיה שהחלה עם After Hours והמשיכה עם Dawn FM, ייקרא Hurry Up Tomorrow. דה ויקנד ציין כי האלבום מייצג את השיא היצירתי של הפרויקט ומשלים את הטרילוגיה. תאריך יציאת האלבום טרם פורסם. ב-13 בספטמבר, הוציא לאור את הסינגל "Dancing in the Flames", הסינגל הראשון מתוך האלבום Hurry Up Tomorrow. דה ויקנד משמש כשגריר רצון טוב של ארגון תוכנית המזון העולמית, ומנהל קרן הומניטרית בשם "XO". בדצמבר 2023, דה ויקנד תרם 2.5 מיליון דולר לפעילות ההומניטרית של תוכנית המזון העולמית ברצועת עזה במהלך מלחמת חרבות ברזל. באפריל 2024, הוא תרם עוד 2 מיליון דולר מהקרן ההומניטרית שלו, "XO". הכסף יספק יותר מ-1,500 טונות של קמח, שניתן להשתמש בהם להכנת למעלה מ-18 מיליון כיכרות לחם. ב-7 בספטמבר 2024, דה ויקנד יופיע בקונצרט מיוחד במורומבי בסאו פאולו, ברזיל. הוא הצהיר כי יתרום 10% מהכנסות המרצ'נדייז לקרן ברזילפונד של ברזיל, המסייעת לקהילות שנפגעו מאסונות טבע ומשברים כלכליים. טספיי החל לצאת עם הדוגמנית של ויקטוריה סיקרט בלה חדיד בתחילת 2015. ב-11 בנובמבר 2016 הזוג נפרד. בינואר 2017 דווח כי הזמר החל לצאת עם סלינה גומז. באוקטובר 2017 הזוג נפרד. ערך מורחב – דיסקוגרפיה של דה ויקנד 2013: Kiss Land 2015: Beauty Behind the Madness 2016: Starboy 2020: After Hours 2022: Dawn FM 2024: Hurry Up Tomorrow 2012: Trilogy 2018: The Weeknd in Japan 2021: The Highlights 2018: My Dear Melancholy 2011: House of Balloons 2011: Thursday 2011: Echoes of Silence 2023: Live at SoFi Stadium 2014: King of the Fall Tour 2015: The Madness Fall Tour 2017: Starboy: Legend of the Fall Tour 2018: The Weeknd Asia Tour 2022: The After Hours Tour מדיה וקבצים בנושא דה ויקנד בוויקישיתוף אתר האינטרנט הרשמי של דה ויקנד (באנגלית) דה ויקנד, ברשת החברתית פייסבוק דה ויקנד, ברשת החברתית אקס (טוויטר) דה ויקנד, ברשת החברתית אינסטגרם דה ויקנד, ברשת החברתית טיקטוק דה ויקנד, ברשת החברתית VK דה ויקנד, סרטונים בערוץ היוטיוב דה ויקנד, במסד הנתונים הקולנועיים IMDb (באנגלית) דה ויקנד, באתר Rotten Tomatoes (באנגלית) דה ויקנד, באתר Metacritic (באנגלית) דה ויקנד, במסד הנתונים הקולנועיים KinoPoisk (ברוסית) דה ויקנד, באתר אפל מיוזיק (באנגלית) דה ויקנד, באתר ספוטיפיי דה ויקנד, באתר סאונדקלאוד (באנגלית) דה ויקנד, באתר Last.fm (באנגלית) דה ויקנד, באתר AllMusic (באנגלית) דה ויקנד, באתר MusicBrainz (באנגלית) דה ויקנד, באתר דיזר דה ויקנד, באתר Yandex.Music (ברוסית) דה ויקנד, באתר Discogs (באנגלית) דה ויקנד, באתר Songkick (באנגלית) דה ויקנד, באתר Genius דה ויקנד, באתר SecondHandSongs דה ויקנד, באתר בילבורד (באנגלית) דה ויקנד, באתר טיידל (באנגלית) דה ויקנד, באתר אמזון מיוזיק שי סגל, ‏7 סיבות לכך שדה וויקנד הוא התופעה הכי גדולה בקיץ 2015, באתר ‏מאקו‏, 29 ביולי 2015 שרון מולדאבי, ‏האמן המכונה The Weeknd רוצה להיות הכי גדול בעולם, באתר גלובס, 31 באוגוסט 2015 קרן בר לב, ‏סופשבוע רגוע: דה וויקנד ובלה חדיד בדייט לוהט, באתר ‏מאקו‏, 9 בספטמבר 2015 אבישי מתיה, ‏סופשבוע לא רגוע: הזמר דה וויקנד הוא השם החם ביותר בעולם המוזיקה, באתר מעריב אונליין, 13 באוקטובר 2015 דה ויקנד, באתר אנציקלופדיה בריטניקה (באנגלית) Considine, J. D. (17 בנובמבר 2012). "How The Weeknd became R&B's next big thing". The Globe and Mail. Toronto. ארכיון מ-7 בינואר 2021. {{cite news}}: (עזרה) Josh Eells, Josh Eells, Sex, Drugs and R&B: Inside The Weeknd's Dark Twisted Fantasy, Rolling Stone, ‏2015-10-21 (באנגלית) House of Balloons by The Weeknd (באנגלית), נבדק ב-2020-07-07 Caramanica, Jon (2015-07-27). "Can the Weeknd Turn Himself Into the Biggest Pop Star in the World?". The New York Times (באנגלית אמריקאית). ISSN 0362-4331. נבדק ב-2020-07-07. Toronto Standard Media Company Limited, Daily Disc: The Weeknd’s ‘Echoes Of Silence’, Toronto Standard (באנגלית) 9 Things You Need To Know About The Weeknd, HuffPost Canada, ‏2016-02-11 (באנגלית) Brenna Ehrlich, The Weeknd Reveals How He Got His Name... And Where The 'E' Went, MTV News (באנגלית) News - Entertainment, Music, Movies, Celebrity, MTV News (באנגלית) 25 best Canadian debut albums ever, CBC Music ThisGoesIn – The Weeknd’s ‘Kiss Land’ Arrives on September 10th | News, web.archive.org, ‏2013-07-23 First Look: Ariana Grande and The Weeknd Team Up in 'Love Me Harder' Video, Rap-Up (באנגלית) Molly Beauchemin, Janelle Monáe Performs "Yoga", The Weeknd Performs "Earned It" with Alicia Keys at the BET Awards, Pitchfork (באנגלית) The Weeknd Returns With ‘The Hills,’ Which Probably Isn’t About Lauren Conrad, Vulture (באנגלית) The Weeknd's 'The Hills' Certified Diamond: Exclusive, Billboard, ‏2019-06-28 Spotify and PlayStation® Celebrate One Year Together and Hit More Than Five Billion Streams on PlayStation™Music | News, web.archive.org, ‏2016-04-23 Sheldon Pearce, The Weeknd Announces New Album Starboy, Pitchfork (באנגלית) music, Guardian (2016-09-22). "Hear the Weeknd's new track with Daft Punk, Starboy". The Guardian (באנגלית בריטית). ISSN 0261-3077. נבדק ב-2020-07-07. Listen to Daft Punk's new collaboration with The Weeknd, 'Starboy', Dancing Astronaut, ‏2016-09-21 (באנגלית) Stream The Weeknd's "My Dear Melancholy" EP, HotNewHipHop (באנגלית) After Hours by The Weeknd reviews | Any Decent Music, www.anydecentmusic.com Weeknd's 'Blinding Lights" No. 1, 'Say So' Top 10, Billboard, ‏2020-03-30 The Weeknd: The 100 Most Influential People of 2020, Time Dan Rys, The Weeknd Set for 2021 Pepsi Super Bowl LV Halftime Show, בילבורד, ‏12 בנובמבר 2020 (באנגלית) The Weeknd & Ariana Grande's 'Save Your Tears' Soars to No. 1 on Billboard Hot 100, Billboard (באנגלית) White, Peter (June 29, 2021). The Weeknd To Star In & Write Pop Singer Cult Drama Series ‘The Idol’ With Sam Levinson In The Works At HBO. Deadline Hollywood. retrieved June 30, 2021 Jem Aswad, The Weeknd Reveals Title, New Details About Next Album, Variety, ‏2024-09-04 (באנגלית אמריקאית) Jason Lipshutz, Friday Music Guide: New Music From The Weeknd, Playboi Carti, Charli xcx & Troye Sivan and More, Billboard, ‏2024-09-13 (באנגלית אמריקאית) Gil Kaufman, The Weeknd Pledges $2 Million to Provide 18 Million Loaves of Bread to Families in Gaza, Billboard, ‏2024-04-29 (באנגלית אמריקאית) Sarah Lindig, Bella Hadid Spends Her Birthday Weekend With The Weeknd, ELLE, ‏2015-10-10 (באנגלית) The Weeknd and Bella Hadid Have Split, PEOPLE.com (באנגלית) EXCLUSIVE: Selena Gomez and The Weeknd Temporarily Move Into an Apartment Together in New York City, Entertainment Tonight (באנגלית) Selena Gomez and The Weeknd Split After 10 Months, PEOPLE.com (באנגלית) 2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית) Every Kids’ Choice 2024 Winner!, Nick (באנגלית) Steven J. Horowitz, Taylor Swift, SZA, Olivia Rodrigo Lead 2024 iHeartRadio Music Awards Nominations, Variety, ‏2024-01-18 (באנגלית אמריקאית)